అనురాగ్ శర్మ

అనురాగ్ శర్మ (జననం 16 నవంబర్ 1964) భారతదేశానికి చెందిన రాజకీయ నాయకుడు. ఆయన ఝాన్సీ లోక్‌సభ నియోజకవర్గం నుండి రెండుసార్లు లోక్‌సభ సభ్యుడిగా ఎన్నికయ్యాడు.
జననం, విద్యాభాస్యం 
అనురాగ్ శర్మ 1964 నవంబర్ 16న  ఉత్తర ప్రదేశ్, ఝాన్సీలో విశ్వనాథ్ శర్మ, గీతా శర్మ దంపతులకు జన్మించాడు. ఆయన తన ప్రాథమిక విద్యను నైనిటాల్‌లోని షేర్వుడ్ కళాశాల నుండి ఆ తరువాత నాగ్‌పూర్‌లోని హిస్లాప్ కళాశాల నుండి బి.కాం. (ఆనర్స్), ఝాన్సీలోని బుందేల్‌ఖండ్ విశ్వవిద్యాలయం నుండి ఎం.కామ్, యునైటెడ్ స్టేట్స్ ఆఫ్ అమెరికాలోని బోస్టన్‌లోని ప్రపంచ ప్రఖ్యాత హార్వర్డ్ బిజినెస్ స్కూల్ నుండి ఓపీఎం ప్రోగ్రామ్ ను పూర్తి చేశాడు.
రాజకీయ జీవితం
అనురాగ్ శర్మ భారతీయ జనతా పార్టీ ద్వారా రాజకీయాల్లోకి వచ్చి 2019లో జరిగిన లోక్‌సభ ఎన్నికలలో ఝాన్సీ లోక్‌సభ నియోజకవర్గం నుండి భారతీయ జనతా పార్టీ  అభ్యర్థిగా పోటీ చేసి తన సమీప ప్రత్యర్థి సమాజ్ వాదీ పార్టీ అభ్యర్థి శ్యామ్ సుందర్ సింగ్ యాదవ్‌పై 3,65,683 ఓట్ల మెజారిటీతో గెలిచి తొలిసారిగా లోక్‌సభ సభ్యుడిగా ఎన్నికై, పార్లమెంట్‌లో సైన్స్ & టెక్నాలజీ, పర్యావరణ, అడవుల స్టాండింగ్ కమిటీ, ఆరోగ్య, కుటుంబ సంక్షేమంపై స్టాండింగ్ కమిటీ, గ్రామీణాభివృద్ధి & పంచాయతీ రాజ్ మంత్రిత్వ శాఖ సంప్రదింపుల కమిటీలో సభ్యుడిగా పని చేశాడు. 

అనురాగ్ శర్మ 2024లో జరిగిన లోక్‌సభ ఎన్నికలలో భారతీయ జనతా పార్టీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి ప్రదీప్ జైన్ ఆదిత్యపై 1,02,614 ఓట్ల మెజారిటీతో గెలిచి రెండోసారిగా లోక్‌సభ సభ్యుడిగా ఎన్నికై పార్లమెంట్‌లో రవాణా, పర్యాటక మరియు సంస్కృతి కమిటీ సభ్యుడిగా ఉన్నాడు.

మూలాలు 	   

వర్గం:1964 జననాలు
వర్గం:17వ లోక్‌సభ సభ్యులు
వర్గం:18వ లోక్‌సభ సభ్యులు
వర్గం:ఉత్తర ప్రదేశ్ నుండి ఎన్నికైన లోక్‌సభ సభ్యులు
వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ వ్యక్తులు
వర్గం:భారతీయ జనతా పార్టీ రాజకీయ నాయకులు
వర్గం:2024లో లోక్‌సభకు ఎన్నికైన సభ్యులు